**Kultusministerin Hamburg tekent Plattdüütsche Scholen ut. „De Lüüd in Neddersassen könt mehr as Hochdüütsch – ok Plattdüütsch un Saterfreesch“.**

„Plattdüütsch“ is in dat Flaagland Neddersassen ok Ünnerrichtsspraak. Mehr as hunnert Modelscholen hebbt sik in Tüschentiet offiziell för de nedderdüütsche Spraak in ehr Region insett.

Hüüt an Middweken (24.05.2023) hett Kultusministerin Julia Willie Hamburg in Hannober 16 Scholen as „Plattdüütsche School“ or „Selterfraiske Skoul“ uttekent or rezertifizeert. Mit dit Prädikat würdigt dat Land regelmatig Scholen, de sik op besünner Wies üm de Region un de Spraken Nedderdüütsch un Saterfreesch verdeent maakt hebbt.

„De Lüüd könt mehr as Hochdüütsch, un nich sünner Grund tellt Nedderdüütsch un Saterfreesch to dat kulturelle Arv vun uns Land“, düüt Kultusminsterin Julia Willie Hamburg besünners in ehr Reed up de Fier to’n Utteken an. De hüüt uttekent Scholen sünd een Bewies dorför. Togliek sünd „disse besünners engageerten plattdüütschen un saterfreeschen Modellscholen ok „wichtige Motor un Förderer vun disse scheune, besünnere, identitätsstiftende Spraak“. „Spraken maakt dat Leven wieder“, seggt de Ministersche ok un kiekt hen de Schölerschen un Schöler, „wokeen mehr Spraken snackt, protet or kört, het mehr Togang to de Lüüd un ehr Kultur.“

Vun neeien woorn hüüt 15 bestahn „Plattdüütsche Scholen“ un een „Selterfraiske Skoul“ uttekent, een School hett sik eerstmals för dit Zertifikat qualifizeert. Dormit gifft dat nu in Neddersassen 44 achte „Plattdüütsche Scholen“ un Saterfreesche Scholen“. Disse Scholen geevt Schölersche un Schöler buten „Spraakdrepen“ Mööglichkeit, aktiv Nedderdüütsch to lihren- in Regelünnerricht, in Arbeitsgemeenschopp, Projekte or in Wahlplichtkurs as 2. Fremdspraak. Nedderdüütsch is an de zertifizierten Scholen Deel vun dat Schoolprogramm un is in’t Schoolleven binnen.

De hüüt uttekent Scholen:

|  |  |
| --- | --- |
| **Scholen neei** | **Landkring/Stadt** |
| Waldschool Berumerfehn | Nörden |
| ***Scholen rezertifiziert*** | ***Region*** |
| *GS Rechtsupweg* | *Auerk* |
| *Grundschool toom-Brook* | *Auerk* |
| *Grundschool Scharrel* | *Cloppenourg* |
| *Grundschool Wallinghusen* | *Auerk* |
| *KGS Hage-Norden* | *Auerk* |
| *RS Möörkenschool* | *Leer* |
| *HRS Collhusen* | *Leer* |
| *BBS Wildeshusen* | *Oldenborg* |
| *Grundschool St. Johannes Spahnharrenstätte* | *Emsland* |
| *GS / OS Ludgerusschool Rheen* | *Emsland* |
| *GS Uthlede* | *Cuxhaven* |
| *GS Uphusen* | *Verden* |
| *GS Steenkerk* | *Staad* |
| *GS Kohsteh* | *Rothenborg/Wümme* |
| *GS Westerweyhe* | *Uelzen* |

Dat Kultusministerium geiht aktuell vun mehr as 300 Scholen vun ale Schoolformen in Neddersassen ut, an de Nedderdüütschprojekte in Form vun Wahlplichtkurse „Nedderdüütsch“, Spraaklihrkurse, AG-Angebote, Immersionsprojekte un Ünnerrichtsprojekte in Beritt vun Theater, Musik, Geschichte to’n Bestanddeel vun’t Schoolleven hört. 109 Scholen kricht momang Lehrkräfte-Anrekenstünn in een Ümfang vun een bitt o dree tosätzliche Wekenstünn för dat Anfangen vun besünnere Projekte in Beritt Nedderdüütsch un Saterfreesch. Dorbi sünd 72 Grundscholen, 32 SEK l Scholen un Gymnasien un 5 BBS.

Butendem to’n Utteken vun Plattdüütsche un Saterfreesche Scholen weerd Nedderdüütsch mit vele wiedere Aktionen un Programme fördert:

* Aktuell loopt vörweg in de Bezirke to’n Plattdüütsche Leswettstriet „Schöler leest Platt“ 2023 dat Wettlesen. Den Afsluss is den Lannesentscheed an 12. Juni 2023 in Hannober. Denn weerd de besten Leserschen un Leser vun mitnanner bi 10000 Deelnehmer ut ünnerscheedlike Johrgangstufen vun de Scholen ut Neddersassen ehrt.
* Landschupp und Lannesverbände maakt mitnanner de Kampagne „Platt is cool“ mit de Aktion „Freedag is Plattdag“, üm de Regionalspraak över de Schoolgrenzen rut in de Ohren vun de Lüüd to bringen.
* In de Tüschentiet löppt ok al dat Bewarven to’n plattdüütsche Musikfestival „Plattsounds“. Dat „Plattsounds“ Finale is an 11. November 2023 clock söven in Tollhuus in Leer.

Weten butendem:

De Regionalspraak Nedderdüütsch un de Minderheitsspraak Saterfreesch sünd Utdruck vun Veelfalt vun Spraak un Kultur in Düütschland. Se weren dörch de Europäische Sprachencharta besünners schützt. De so nömt lütschen Spraken sünd een wichtig Deel vun Mehrspraakigkeit. Wokeen mit twee Spraken Hochdüütsch/Nedderdüütsch upwusst, lihrt lichter wiedere Fremdspraken. De Verbinnen to Engelsch is so eng, dat fix de Spraakvewandschupp wiest weern kann. Butendem sünd de lütschen Spraken in ehr regionale Wies vun grot Bedüün för de regionale Identität und sünd in Familien-, Flur-, Straat- un Dörpsnaam up de Duur binnen.